**Klage på standpunkt- og eksamenskarakter**

En standpunktkarakter skal være uttrykk for den samlede kompetansen eleven har i faget ved avslutningen av opplæringen. For oppdatert informasjon om regelverket for standpunkt se Utdanningsdirektoratets side om [standpunktvurdering](https://www.udir.no/laring-og-trivsel/vurdering/sluttvurdering/standpunktvurdering/)

Snakk med kontaktlærer først, for å sjekke at det ikke har oppstått noen misforståelser med karaktersettingen.

Du kan klage på alle karakterer som skal stå på vitnemålet. Det gjelder:

• standpunktkarakterer

• eksamenskarakterer

• karakter i orden og oppførsel

Innenfor klagefristen kan du kreve begrunnelse for karakterer i fag der det blir holdt muntlig eksamen, fastsatt standpunktkarakter eller karakter for praktisk eksamen. Du kan ikke kreve begrunnelse for karakterer til skriftlig eksamen.

Alle klager søkes løst på lavest mulig nivå. Klager, misforståelser og bekymringer tas direkte opp med den det gjelder.  
      
Hvis saker ikke kan løses på laveste nivå, melde klagen videre til avdelingsleder eller rektor.

Ønsker du klage, må klagen må være skriftlig. Den må underskrives av deg som klager eller av den som du har gitt fullmakt.  Oppgi det du klager på. Du bør begrunne klagen, men det er ikke nødvendig hvis du klager på en skriftlig eksamenskarakter.

[Udir: Behandling av klager på eksamen](https://www.udir.no/eksamen-og-prover/eksamen/administrere-eksamen/#a110492)

[Statsforvalteren: Skjema for klage på standpunktkarakter i grunnskolen](https://agderfk.no/vare-tjenester/skole-og-opplaring/klage/klage-pa-standpunktkarakter.11239.aspx)

***Fristen for å klage er 10 dager etter at eleven ble informert om karakteren, eller hun eller han burde ha gjort seg kjent med karakteren.***

Elever som er 15 år, har klagerett selv. Er elever under 15 år kan han/hun ikke klage uten skriftlig samtykke fra foreldrene.

**Søknadsbehandling**

Resultatet av klagebehandlingen på eksamen, kan føre til at karakteren blir stående eller at den blir satt opp eller ned.

Vennlig hilsen

Jarle Langeland

Rektor